  Туспуктэм: Удмуртиысь тазаылкез утёнъя министерстволэн пресс-службаез Майя Бывальцева 1 номеро элькун эмъюртысь лабораторилэн выль тӥрлыкез 3 сюрслэсь трос бактеориосты но грибокъёсты, со пӧлын шер пумиськылӥсьёссэ но, шараяны луонлык сётэ. Туала аппаратъёсты бысьтыны федерал но улосвыл коньтдэтъёсысь 26 миллион манетлэсь трос коньдон висъязы. Со сярысь Удуртиысь тазалыкез утёнъя министерстволэн пресс-службаез ивортӥз. Лабораторилэн кивалтӥсез Михаил Кузяев верамъя, азьвыл «классика» тест-системаос тужгес ӵем пумиськылӥсь кӧня ке дасо микрооорганизамъёсты шараяны луонлык сёто ке вал, али кӧня ке сюрслэсь троссэ. Озьы ик со эскеронъёслэсь дырзэс 1-3 нуналозь кулэстыны, висъям штаммъёслэсь антибиотикъёслы сётскемзэс валаны юрттэ. « Соин кызез поттӥсь, кылон, шокан, ньылон мугор люкетъёсын висёнъёсты, гинекологи, сюл инфекциосты кылдытӥсь, урӟекытытӥсь микроорганизмъёсты ӝоггес шедьтыны луэ. Со эмчиослы антибиотикъёсын эмъянэз шонергес бырйыны юрттоз. Оскиськом, азьланяз быдэс Удмуртиысь эмъюртъёслы анализъёс лэсьт ытны быгатом » Михаил Кузяев, 1 номеро элькун эмъюртысь лабораторилэн кивалтӥсез Выль тӥрлыкен 1 сюрс пала эскеронъёс ортчытӥзы ни. Солы луыса перинатальной центрын кыллисьлэсь секытэн кышномуртъёс понна туж кышкыт луись бакетриез шараязы но дыраз эмъяны кутскизы. Тодэ вайытом, Ижысь 7 номеро кар эмъюртэ 32 поллы матэктытӥсь микроскоп вуиз. Тегъёс: Тазалык тазалыкезутён тӥрлык эмъяськонниос Ижкар Удмуртия  